BOSNA I HERCEGOVINA

REPUBLIKA SRPSKA 

OSNOVNI SUD U ŠAMCU 
Broj: 90 0 K 058659 21 K 
Šamac, 03.03.2022. godine
U IME REPUBLIKE SRPSKE!
Osnovni sud u Šamcu po sudiji Arfanu Aboudilu, uz sudjelovanje zapisničara Dragane Josipović u krivičnom predmetu protiv optuženog D.D. sina J. i majke S. rođene V., nastanjen u Š. ul. … , zbog krivičnog djela Nasilje u porodici ili porodičnoj zajednici iz člana 190. stav 1 Krivičnog zakonika Republike Srpske a povodom optužnice Okružnog javnog tužilaštva u Doboju broj T15 0 KT 0032824 21 od 24.05.2021. godine, na glavnom usmenom i javnom pretresu održanom dana 03.03.2022. godine, u prisutnosti optuženog D.D. i okružnog javnog tužioca iz Doboja  Olivere Rauković, gore označenog dana, donio je i javno objavio, sledeću

P R E S U D U

OPTUŽENI: D.D. sin J. i majke S. rođene V., rođen … . godine u mjestu B.Š. gdje je i nastanjen u ul. … , po zanimanju ekonomski tehničar, pismen sa završeno, srednjom školom, oženjen, Jugosloven, državljanin BiH, srednjeg imovnog stanja, neosuđivan, JMBG … , drugi krivični postupak se ne vodi. 

K R I V   J E

Što je:

Dana 25.02.2021. godne u Š. u ulici … , u stanu u kojem oštećena D.I. živi sa suprugom i troje maloljetne djece, fizički napao na svoju kćerku D.I. na način da je oštećenu uhvatio sa obje ruke u predjelu vrata i počeo je daviti, a nakon toga je udarao šakama po glavi, kojom prilikom je nanio lake tjelesne povrede, a nakon čega je počeo oštećenoj upućivati prijetnje da će dolaziti svaki dan da je udara i da će je ubiti, 
dakle, primjenom nasilja i prijetnjom da će napasti na život ili tijelo ugrozio spokojstvo i fizički integritet, 

čime je počinio krivično djelo Nasilje u porodici ili porodičnoj zajednici iz člana 190. stav 1 Krivičnog zakonika Republike Srpske.

Pa se na temelju istih zakonskih propisa a uz primjenu člana 46. KZ RS izriče 

USLOVNA OSUDA
Kojom se optuženom D.D. za učinjeno krivično djelo Nasilje u porodici ili porodičnoj zajednici izriče kazna zatvora u trajanju od 4 (četiri) mjeseca, a koja se neće izvršiti ukoliko optuženi u roku od 1 (jedne) godine od pravosnažnosti presude ne učini novo krivično djelo. 
Na osnovu člana 108. ZKP-a RS oštećena D.I., kći D. iz Š. se sa eventualnim imovinsko-pravnim zahtjevom upućuje na parnicu.

Na osnovu člana 99. st. (4) KZ RS optuženi se oslobađa od plaćanja troškove krivičnog postupka, te isti padaju na teret budžetskih sredstava suda.

O b r a z l o ž e n j e

Okružno tužilaštvo u Doboju podnijelo je ovome sudu optužnicu broj T15 0 KT 0032824 21 od  24.05.2021. godine, protiv optuženog D.D. sina J. iz Š., zbog krivičnog djela  Nasilje u porodici ili porodičnoj zajednici iz člana 190. stav 1 Krivičnog zakonika Republike Srpske.
Osnovni sud u Šamcu, sudija za prethodno saslušanje je potvrdio optužnicu dana 08.10.2021. godine.
Nakon potvrđivanja optužnice, a u skladu sa članom 243. stav 5. Zakona o krivičnom postupku Republike Srpske sud je pozvao optuženog da se izjasni o priznanju ili poricanju krivnje za djelo koje mu je optužnicom stavljeno na teret. 

Na ročištu koje je održano dana  16.12.2021. godine optuženi je izjavio da  ne priznaje krivnju za djelo koje mu je stavljeno na teret optužnicom od  24.05.2021. godine, te je sud zakazao održavanje glavnog pretresa.

Na glavnom pretresu održanom dana 03.03.2022. godine okružni javni tužilac u Doboju Olivera Rauković je u potpunosti ostala kod podnesene optužnice kao i svih predloženih dokaza kojima se potvrđuju navodi da je optuženi počinio krivično djelo koje mu se stavlja na teret.
U svojoj odbrani, a nakon predočenih dokaza tužilaštva datih na glavnom pretresu optuženi je priznao izvršenje krivičnog djela kako je navedeno u optužnici broj                             T15 0 KT 0032824 21 od 24.05.2021. godine.
U skladu sa navedenim, a nakon priznanja optuženog datog tokom dokaznog postupka za izvršenje krivičnog djela koje mu se stavlja na teret, tužilaštvo je odustalo od saslušanja predloženih svjedoka te je u spis suda priložilo materijalne dokaze i to Izvještaj Policijske stanice Šamac broj KU-8/21 od 29.03.2021 .godine, Zapisnik o ispitivanju osumnjičenog D.D. od 25.02.2021. godine, Zapisnik o saslušanju svjedoka D.I. od 25.02.2021. godine, Zapisnik o saslušanju svjedoka I.C. od 25.02.2021. godine, Zapisnik o saslušanju svjedoka D.M. od 26.02.2021. godine, Službena zabilješka Policija stanica Šamac broj 15-03/01-052-1-244/21 od 25.02.2021.  godine, Službena zabilješka JU Centra za socijalni rad Šamac broj 03-544-17/21 od 01.03.2021. godine, Ljekarski izvještaj o nanesenim tjelesnim povredama Doma zdravlja Šamac od 05.03.2021. godine, Izvod iz kaznene evidencije na ime D.D. od 05.03.2021. godine, a koji dokazi idu u prilog priznanja optuženog.
Sud je u dokaznom postupku proveo dokaze uvidom u dostavljenu materijalnu dokumentaciju i to: Izvještaj Policijske stanice Šamac broj KU-8/21 od 29.03.2021 .godine, Zapisnik o ispitivanju osumnjičenog D.D. od 25.02.2021. godine, Zapisnik o saslušanju svjedoka D.I. od 25.02.2021. godine, Zapisnik o saslušanju svjedoka I.C. od 25.02.2021. godine, Zapisnik o saslušanju svjedoka D.M. od 26.02.2021. godine, Službena zabilješka Policija stanica Šamac broj 15-03/01-052-1-244/21 od 25.02.2021.  godine, Službena zabilješka JU Centra za socijalni rad Šamac broj 03-544-17/21 od 01.03.2021. godine, Ljekarski izvještaj o nanesenim tjelesnim povredama Doma zdravlja Šamac od 05.03.2021. godine, Izvod iz kaznene evidencije na ime D.D. od 05.03.2021. godine.

Cijeneći dostavljene dokaze pojedinačno i u njihovoj međusobnoj vezi, te nakon utvrđenog činjeničnog stanja i na osnovu prihvatanja krivnje od strane optuženog, sud je našao da su se stekla sva bitna zakonska obilježja izvršenja krivičnog djela Nasilje u porodici ili porodičnoj zajednici iz člana 190. stav 1 Krivičnog zakonika Republike Srpske. te je optuženog oglasio krivim kao u izreci ove presude.

   
Slijedom navedenog, u skladu sa odredbama člana 46.  KZ RS, sud je optuženom D.D. zbog učinjenog krivičnog djela Nasilje u porodici ili porodičnoj zajednici iz člana 190. stav 1 Krivičnog zakonika Republike Srpske izrekao uslovnu osudu kojom mu se utvrđuje i izriče kazna zatvora u trajanju od 4 (četiri) mjeseca, a koja se neće izvršiti ukoliko optuženi u roku od 1 (jedne) godine od pravosnažnosti presude ne učini novo krivično djelo. 
Prilikom odlučivanja o vrsti i visini sankcije koja se optuženom ima izreći  sud je optuženom cijenio kao olakšavajuću okolnost iskreno priznanje djela, protek vremena od izvršenja djela do presuđenja, korektno držanje na sudu,  činjenicu da se radi o invalidnoj slijepoj osobi, te da isti nije ranije osuđivan dok otežavajuće okolnosti sud nije našao, te je izrekao sankciju navedenu u dispozitivu presude, cijeneći da će se na taj način navedenom sankcijom i kaznom postići svrha kažnjavanja i da će se utjecati na optuženog da ne čini nova krivična djela. 

Cijeneći sve okolnosti učinjenog djela, kako objektivne tako i subjektivne prirode kao i samu ličnost optuženog, sud je mišljenja da će se svrha kažnjavanja postići i sa uslovnom osudom i to naročito svrha specijalne prevencije i da je za očekivati da optuženi ubuduće neće činiti krivična djela. 

Na osnovu člana 108. ZKP-a RS oštećena D.I. kći D. iz Š. je sa eventualnim  imovinsko-pravnim zahtjevom upućena  na parnicu.

Na osnovu člana 99. st. (4) KZ RS sud je optuženog oslobodio obaveze od plaćanja troškova krivičnog postupka, te donio odluku da isti padaju na teret budžetskih sredstava suda.

    Zapisničar:








   Sudija
Dragana Josipović                                                                                      Arfan Aboudil                                                                                                     
PRAVNA POUKA:  Protiv ove presude dopuštena je žalba Okružnom sudu u Doboju u roku od 15 dana od dana prijema iste a putem ovog suda
